Ευτυχείτε

Ιστορικό

Το καλοκαίρι του 2018 έγινε και επίσημα γνωστό πως η Κατερίνα Καινούργιου πρόκειται να παρουσιάσει την νέα ψυχαγωγική εκπομπή του καναλιού που θα αντικαταστήσει το Epsilon TV. Τις σεζόν 2016-2018 είχε προηγηθεί η εκπομπή "Φτιάξε Καφέ... να στα πω" με την ίδια παρουσιάστρια στο σταθμό Epsilon TV. Τον Οκτώβριο του 2018 ο σταθμός έβγαλε την εξής ανακοίνωση κάνοντας γνωστές περισσότερες λεπτομέρειες για τη δομή της νέας εκπομπής: ΕΥΤΥΧΕΙΤΕ! : Η ανανεωμένη Κατερίνα Καινούργιου δίνει ραντεβού με τους τηλεθεατές στις 25 Οκτωβρίου στις 09:45 με τη νέα ψυχαγωγική εκπομπή της μέσα από τη συχνότητα του Open Tv. Στο πλευρό της βρίσκονται ο σεφ Γιώργος Τσούλης, η αστρολόγος Βίκυ Παγιατάκη, η fashion editor Γεωργία Παντελέ, ενώ οι αδελφές Αγάθη και Βαλεντίνη Ράντη επιμελούνται το πρώτο life style δελτίο της ημέρας με... «αναλυτές» τους Ποσειδώνα Γιαννόπουλο και Παναγιώτη Ραφαηλίδη. Στις μουσικές επιλογές θα βρίσκεται ο dj Pitsi. Στην αρχισυνταξία βρίσκονται οι Δημήτρης Μαστοράκης και Νεφέλη Τσιναβάλου, ενώ στη σκηνοθεσία ο Αντώνης Περούλης.

Περιεχόμενο

Η δομή της εκπομπής περιλαμβάνει ενότητες όπως αστρολογία, μαγειρική, gossip επικαιρότητα, σχέσεις ζωής, διλήμματα, μόδα και συνεντεύξεις.

Αστρολογία

Καθημερινά στην εκπομπή παρουσιάζονται αναλυτικά οι προβλέψεις για κάθε ζώδιο και έρευνες πάνω στο αντικείμενο της αστρολογίας. Την συγκεκριμένη ενότητα της εκπομπής παρουσιάζει η αστρολόγος Βίκυ Παγιατάκη.

Μαγειρική

Μία ακόμη βασική στήλη της εκπομπή είναι η μαγειρική. Στη στήλη αυτή παρουσιάζονται καθημερινά διάφορες συνταγές και γαστρονομικές προτάσεις δίνοντας οδηγίες στους τηλεθεατές για την παρασκευή των συνταγών αυτών. Κατά την πρώτη σεζόν της εκπομπής τη στήλη αυτή παρουσίαζε ο Γιώργος Τσούλης ενώ τη δεύτερη σεζόν τη στήλη παρουσιάζει η Μαρία Εκμεκτσίογλου.

Σχέσεις Ζωής

Στην ενότητα των Σχέσεων Ζωής οι τηλεθεατές έχουν τη δυνατότητα να επικοινωνήσουν τηλεφωνικώς κάποιο πρόβλημα συναισθηματικής ή ερωτικής φύσεως με σκοπό να πάρουν κάποιες συμβουλές για τη λύση του. Στη συγκεκριμένη ενότητα υπάρχει παρουσία ψυχολόγου ενώ κατά της διάρκεια της τηλεφωνικής επικοινωνίας, τηλεθεατές παρεμβαίνουν και αυτοί τηλεφωνικά δίνοντας κάποια συμβουλή στον τηλεθεατή που κάλεσε πρώτος για να παρουσιάσει το πρόβλημά του. Στη συγκεκριμένη ενότητα στο ρόλο του ψυχολόγου έχουν ύπαρξει η Τένια Μακρή (την πρώτη σεζόν της εκπομπής) και η Μάρα Μεϊμαρίδη (με συμμετοχή και στις δύο σεζόν της εκπομπής).

Διλήμματα

Στη συγκεκριμένη ενότητα τηλεθεατές που δεν επιθυμούν να βγουν τηλεφωνικά στην εκπομπή ζητώντας συμβουλές στο πρόβλημά τους στέλνουν e-mail με σκοπό τη δραματική αναπαράσταση των ιστοριών τους με τη βοήθεια της ομάδας των ηθοποιών της εκπομπής. Μετά την προβολή του κάθε επεισοδίου-ιστορίας που στάλθηκε σε mail και έχει διάρκεια 20 λεπτά, οι τηλεθεατές έχουν την δυνατότητα να ψηφίσουν μεσώ instagram ποιο θα ήταν το ιδανικό τέλος για την ιστορία (έχοντας δύο επιλογές). Προηγουμένως τα δύο πιθανά σενάρια έχουν γυριστεί ενώ τελικά προβάλλεται αυτό που ψηφίστηκε από μεγαλύτερη μερίδα των τηλεθεατών.  
Οι ηθοποιοί που συμμετείχαν την πρώτη σεζόν της εκπομπής: Ρίτσα Σπανέλια, Ξενοφών Χατζής, Νικόλ Δαλέκου, Νόνια Αχτύπη, Εύα Καμπίτση και Γιώργος Σιδέρης. 
Οι ηθοποιοί που συμμετέχουν την δεύτερη σεζόν της εκπομπής: Φίλιππος Αρβανίτης, Έλενα Πολυχρονοπούλου, Εύα Καμπίτση, Ευάγγελος Σαμιώτης και Νικόλ Δαλέκου.